
Projekteerimistingimuste kinnitamine

(Paadimehe 3 majandushoone aiamajaks ümberehitus)
	1. ASJAOLUD JA MENETLUSE KÄIK


10.06.2015. a Andrei Semjonov ja Snežana Semjonova taotlesid (taotlus nr 5649/1-14) Narva Linnavalitsuse Arhitektuuri- ja Linnaplaneerimise Ametilt projekteerimistingimusi Paadimehe 3 majandushoone aiamajaks ümberehituseks. 
	2. ÕIGUSLIKUD ALUSED


	2.1
Ehitusseaduse §19 lõike 1 punkti 2 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse puudumise korral projekteerimistingimused.

2.2
Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 

2.3
Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.
2.4   Haldusmenetluse seaduse §5 lg 5 kohaselt kui haldusmenetlust reguleerivad õigusnormid menetluse ajal muutuvad, kohaldatakse menetluse alguses kehtinud õigusnorme.

	3. OTSUS


Kinnitada projekteerimistingimused Paadimehe 3 majandushoone aiamajaks ümberehituseks järgnevalt:

3.1 ÜLDANDMED

3.1.1
Ehitisregistri andmed: 
	Ehitisregistrikood
	Ehitis
	Ehitise nimetus
	Korruste arv
	Ehitisealune pind (m2)

	118008631 
	Hoone 
	aiamaja 
	1 
	13 

	220451899 
	Rajatis 
	majandusehitis 
	
	9 


Kinnistusraamatu andmed: katastriüksuse tunnus 51103:006:0042, pindala 588 m2.
3.2 PROJEKTEERIMISE EESMÄRK

Projekti koostamise eesmärgiks on Paadimehe 3 majandushoone aiamajaks ümberehitus.
3.3 ÜLDNÕUDED

3.3.1
Projekti koostamisel ja vormistamisel juhinduda järgmistest õigusaktidest: Ehitusseadustikuga ehitusprojektile esitatavad nõuded, Eesti Standard EVS 811:2012 „Hoone ehitusprojekt”, Narva Linnavolikogu 24.01.2013 otsusega nr 3 kehtestatud Narva linna üldplaneering, Euroopa Parlamendi ja Nõukogu direktiiv 2002/91/EÜ ehitiste energiatõhususe kohta ning teised asja puudutavad õigusaktid. 
3.3.2
Projekt peab olema koostatud või kontrollitud projekteerimises pädeva vastutava spetsialisti poolt.
3.3.3
Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500. Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.

3.3.4
Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil eristada rekonstrueeritav hooneosa ja juurdeehitatav hooneosa, ehitiste asukohad ja mõõtmed, kaugused lähimate piiride ja ehitisteni, parkimiskoht, juurdepääsud avalikult kasutatavale teele, sisse- ja väljasõit krundilt jne. Anda hoone vertikaalne sidumine. Lahendada sadevee äravool (sadevett mitte juhtida kõrvalasuvatele kruntidele). Maksimaalselt säilitada olemasolev kõrghaljastus. Näidata prügikonteineri(te) asukoht.
3.3.5
Värvivaated esitada mõõtkavas 1:100. Vaadetel näidata peasissepääsude detaillahendused, vaadete tähistused, akende ja uste värvitoonid, välisviimistluse materjalid, värvikoodid, värvikataloogi nimetus jne. 
3.3.6
Eelneva ehitusprojekti asendiplaan ning ehitiste joonised, mis kajastavad projekteerimiseelseid seaduslikul alusel püstitatud ehitisi ja rajatud konstruktsioone, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonise koopia esitada ehitusprojekti lisadena.

3.3.7
Enne projekteerimise algust tuleb läbi viia hoonete seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
3.3.8
Vajadusel esitada lammutatavate ehitiste loetelu, lammutustööde korraldamise kirjeldus, lammutusjäätmete kava koos käitluskohtade määramisega.

3.3.9
Esitada Arhitektuuri- ja Linnaplaneerimise Ametile kooskõlastamiseks “ Paadimehe 3 majandushoone aiamajaks ümberehituse ehitusprojekt” vähemalt kahes identselt komplekteeritud eksemplaris.
	


3.4 ARHITEKTUURSED JA LINNAEHITUSLIKUD TINGIMUSED

3.4.1
Ehitusala: Paadimehe 3 krundi piirides.

3.4.2
Ümberehitatavad hooned: majandushoone > aiamaja.

3.4.4
Krundi maksimaalne täisehitus: 20%.
3.4.5
Arhitektuur: piirkonna hoonestuslaadile sobiv, piirkonna arhitektuurset kvaliteeti parandav. Juurdeehitatavate hoone arhitektuur ja välisviimistlus peavad harmoneeruma kõrvalasuvate hoonetega.
3.4.6
Aiamaja:
- lahendus peab olema terviklik ning kooskõlas ümbrusega;
- korruste arv: kuni 2;

- maksimaalne kõrgus maapinnast harjajooneni: 7,5 m;

- katusekattematerjal: mitte kasutada asbesti sisaldavaid materjale.
3.4.7
Kõrvalhooned:

- korruste arv: 1;

- maksimaalne kõrgus maapinnast harjajooneni: 5 m;
3.4.7
Hoonete paiknemine kinnistul peab vastama sanitaar- ja tuleohutusnõetele ning arvestama Asjaõigusseadusest tulenevaid kinnisomandi kitsendusi. Vastavalt Narva linna kehtivale üldplaneeringule elamuid, suvilaid ja aiamaju ning nende juurde kuuluvaid abihooneid ei või ehitada krundi piirile lähemale kui 5 m va juhul, kui kehtiva detailplaneeringuga ei ole määratud teisti või hoonete vahele on püstitatud tulemüür kõrgusega vähemalt 0,6 m üle hoone katuseharja.

3.4.8
Vajadusel piirete rajamine. Piirete lubatud kõrgus: 1,5 m. Tänavapoolsed rajatised peavad olema kooskõlas hoonega ning lahendatud sobilikuna piirkonna miljöösse. Piirded peavad reeglina olema ažuursed. Mittesoovitatav kasutada augustatud/siledast teraslehest piiret ja profiilplekki. 
3.4.9
Piirded ja parkimiskohad lahendada Paadimehe 3 krundi piirides. 

3.4.10
Lubatud transpordi juurdepääs(ud): Paadimehe tänavalt.

3.4.11
Haljastatud pind peab moodustama krundi üldpindalast vähemalt 70%.
3.4.12
Segaolme- ja kompostitavate jäätmete käitlemine: vastavalt Narva jäätmehoolduseeskirjale.
3.5 KOOSKÕLASTUSED
3.5.1
Päästeameti Ida Päästekeskus.
3.5.2
Naaberkinnistute omanikud (kruntidevahelised piirded, va kui piire asub piisava hooldusala kaugusel krundi piirist, projekteeritud ehitiste asukohad ja kõrgused ning nende vahelised tuleohutuskujad). 

3.5.3

Narva Linnavalitsuse Arhitektuuri- ja Linnaplaneerimise Amet.
3.5.4

Projekti tellija või tema seaduslik esindaja.
4. RAKENDUSSÄTTED

4.1
Käesolevad projekteerimistingimused on kehtivad kuni 14.07.2020 a.
4.2
Käesolev korraldus jõustub alates teatavakstegemisest.

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

